1. Hankija hindab kõiki vastavaks tunnistatud pakkumusi hindamiskriteeriumide alusel. Pakkumuste hindamiskriteeriumid 100 väärtuspunkti skaalal on järgnevad:

|  |  |
| --- | --- |
| **Kriteerium** | **Maksimaalsed väärtuspunktid** |
| **Pakkumuse kogumaksumus** | 20 |
| **Projektiplaan** | 20 |
| **Projektimeeskonna kogemus** | 20 |
| **Proovitöö** | 40 |
| KOKKU | 100 |

.

1. Eduka pakkumuse valiku aluseks on majanduslik soodsus (parim hinna ja kvaliteedi suhe), mis selgitatakse välja väärtuspunktide omistamise meetodil hindamiskriteeriumide alusel. Nelja hindamiskriteeriumi lõikes omistatud väärtuspunktid summeeritakse. Väärtuspunkte omistatakse täpsusega kaks kohta pärast koma.
2. Pakkumusi hinnatakse hankija poolt valitud vähemalt kolme sõltumatu hindaja poolt konsensuslikult. Hindajad lähtuvad hindamisel antud riigihanke alusdokumendis esitatud hindamismetoodikas kirjeldatud põhimõtetest ning esitavad hindamise põhjendatud tulemused kollektiivses protokollis, mis on kõigi hindajate poolt allkirjastatud.
3. Hankija tunnistab edukaks kõikide hindamiskriteeriumite summana enim väärtuspunkte saanud pakkumuse. Võrdsete väärtuspunktidega pakkumuste korral tunnistatakse edukaks pakkumus, millele on omistatud „Proovitöö“ kriteeriumi eest suurim arv väärtuspunkte. Juhul, kui ka seejärel on väärtuspunktid võrdsed, tunnistatakse edukaks pakkumus, millele on omistatud „Projektiplaan“ kriteeriumi eest suurim arv väärtuspunkte. Juhul, kui ka seejärel on väärtuspunktid võrdsed, tunnistatakse edukaks pakkumus, millele on omistatud „Projektimeeskonna kogemus“ kriteeriumi eest suurim arv väärtuspunkte. Juhul, kui väärtuspunktid on võrdsed ka peale seda, korraldab hankija eduka pakkumuse väljaselgitamiseks liisuheitmise, võimaldades võrdselt väärtuspunkte saanud pakkumuse esitanud pakkujatel liisuheitmise juures viibida. Kui riigihankes on vastavaks tunnistatud ainult üks pakkumus, võib hankija omistada pakkumusele automaatselt maksimaalsed väärtuspunktid ning pakkumuse sisulist hindamist ei toimu.
4. **Pakkumuste kogumaksumuse** hindamine toimub järgmiselt:

Madalaima maksumusega pakkumus saab maksimaalse arvu väärtuspunkte, järgmised pakkumused saavad väärtuspunkte proportsionaalselt vähem. Järgmiste pakkumuste punktisummad arvutatakse valemiga: **Madalaima väärtusega pakkumus saab maksimaalse arvu punkte (20 punkti). Teised pakkumused saavad punkte arvutades valemiga: "osakaal" - ("pakkumuse väärtus" - madalaim väärtus") / "suurim väärtus" \* "20".** Tulemus ümardatakse täpsusega kaks kohta pärast koma.

6. **Projektiplaani** **(maksimaalselt 20 punkti)** kvaliteeti hinnatakse ja väärtuspunkte antakse järgmiselt:

|  |  |
| --- | --- |
| **Projektiplaani hinnatakse kahe alakriteeriumi alusel ning kahe alakriteeriumi alusel omistatud väärtuspunktid liidetakse.**  **Hindamiskriteeriumi Projektiplaan eest on võimalik kahe alakriteeriumi lõikes saada kokku maksimaalselt 20 punkti.** | |
| **Projektiplaani kirjeldus**  Peab sisaldama:  ⦁ pakkuja visiooni, metoodika ja tegevuste kirjeldust;  ⦁ projekti ajakava nädala täpsusega, koos etappide ja vastutajatega;  ⦁ meeskonnaliikmete rollide kirjeldust;  ⦁ projekti eelarvet, mis selgitab kulude tekkimist tegevuste või etappide kaupa | Maksimaalselt 15 punkti |
| **Projekti riskianalüüs** | Maksimaalselt 5 punkti |

**Hindamiskriteeriumi Projektiplaani eest antakse väärtuspunkte järgnevalt:**

**6.1. Alakriteerium: Projektiplaani kirjeldus**

|  |  |
| --- | --- |
| **Hindamismetoodika kirjeldus** | **Väärtus-punktide arv** |
| Projektiplaani kirjeldus on loogiline, põhjendatud ning tellija vaates ratsionaalne ja realistlik, põhjalikult läbi mõeldud ja detailselt kirjeldatud, sh: välja on toodud konkreetsed etapid ja (ala)tegevused ning nende peamised vastutajad ja läbiviija(d). Kajastatud on kõik meeskonna kirjelduses esitatud liikmed ning selgitatud meeskonnaliikmete rolle ja panust erinevates arenduse etappides ning märgitud vastutajad Pakutud projekti aja- ja tegevuskava on hankelepingu nõuetekohaseks täitmiseks mõistlik ja objektiivselt põhjendatud Projekti eelarve on esitatud detailselt ning kajastab selgelt esitatud kulude tekkimine tegevuste ja/või etappide kaupa.  **Vastab täielikult riigihanke alusdokumentides kirjeldatud tellija ootustele.** | **15** |
| Projektiplaan on tellija vaates üldiselt ratsionaalne ja realistlik ning olulises osas läbi mõeldud ja kirjeldatud.  Projektiplaani tegevus- ja ajakavas võib esindada väheolulisi, mittesisulisi puudusi või küsitavusi konkreetsete etappide ja (ala)tegevuste ning nende peamise vastutaja ja läbiviija(te) kirjelduses või meeskonnaliikmete panuses erinevates etappides.  Pakutud aja- ja tegevuskava on hankelepingu nõuetekohaseks täitmiseks mõistlik ja objektiivselt põhjendatud. Aja- ja tegevuskavas esinevad pisidetailide osas üksikud mittepõhimõttelised puudujäägid ja/või ebatäpsused, kuid need ei ole sisulised. Projekti eelarve on esitatud selgelt või olulises osas selgelt ning annab ülevaate kulude tekkimisest tegevuste/ja/või etappide kaupa.  **Vastab üle keskmise riigihanke alusdokumentides kirjeldatud tellija ootustele.** | **10** |
| Projektiplaan on mitmes olulises osas ebaratsionaalne või ebarealistlik või ebapiisavalt läbi mõeldud või kirjeldatud, sh  - esineb vastuolusid konkreetsete (ala)tegevuste ning nende peamise vastutaja ja/või läbiviija(te) kirjelduses;  - ja/või pole kajastatud kõiki meeskonna kirjelduses esitatud liikmeid ning meeskonnaliikmete panust erinevates arenduse etappides.  -aja- ja tegevuskavas on ebakõlasid, nt mõne töö jaoks on planeeritud kas põhjendamatult pikk või väga lühike periood.  Projekti eelarve on esitatud tegevuste ja/või etappide kaupa, kuid selles esineb puudusi sh see on esitatud liiga üldiselt või vajaks rohkem liigendatust, et tagada hankijale selge arusaam projekti raames kulude tekkimisest tegevuste/ja/või etappide kaupa.  **Vastab alla keskmise riigihanke alusdokumentides kirjeldatud tellija ootustele.** | **5** |

**6.2. Alakriteerium: Riskianalüüs (maksimaalselt 5 punkti)**

|  |  |
| --- | --- |
| **Riskianalüüs** | **Väärtus-punktide arv** |
| Välja on toodud võimalikud projektiga seotud riskid ja tõenäolised tegevuste käigus ette tulla võivad probleemid. Riskide kirjeldus on põhjalik ja arusaadav (st argumenteeritud), hinnatud on riskide esinemise tõenäosust. On leitud viisid, kuidas riske maandada ning nende valik on põhjendatud, lisatud on vastutavad isikud.  Tellija on pakkumuse põhjal veendunud pakkujapoolses võimekuses tagada hankelepingu nõuetekohane täitmine.  **Vastab täielikult riigihanke alusdokumentides kirjeldatud tellija ootustele.** | **5** |
| Välja on toodud võimalikud projektiga seotud riskid ja tõenäolised tegevuste käigus esineda võivad probleemid. Hinnatud on riskide esinemise tõenäosust. Välja on toodud riskide maandamise meetmed koos põhjendustega ja vastutavad isikud.. Projektiplaani ajakava ja tegevuskavaga seotud riskide ja nende maandamismeetmete kirjeldus näitab pakkuja arusaamist ja üldist võimekust riske maandada, kuid mõne teguri osas on riskianalüüs puudulik või vastuoluline või pakkuja poolt põhjendamata. Riskianalüüs tagab tellija hinnangul mõningate mööndustega hankelepingu nõuetekohase täitmise.  **Vastab üle keskmise riigihanke alusdokumentides kirjeldatud tellija ootustele.** | **3** |
| Projekti aja- ja tegevuskavaga kaasnevad võimalikud riskid on välja toodud, kuid hankija hinnangul ei hõlma kirjeldus ammendavat loetelu. Riskide maandamise meetmeid on kirjeldatud üldiselt või puudulikult ja/või ei ole hinnatud riski esinemise tõenäosust. Kõikide tegevuste juurde ei ole lisatud vastutavaid isikuid. Projektiplaani ajakava ja tegevuskavaga seotud riskide ja nende maandamismeetmete kirjeldus on mitmes olulises osas ebaratsionaalne või ebarealistlik või ebapiisavalt läbi mõeldud või kirjeldatud. Riskianalüüs ei pruugi tellija hinnangul tagada hankelepingu nõuetekohast täitmist.  **Vastab alla keskmise riigihanke alusdokumentides kirjeldatud tellija ootustele.** | **1** |

1. **Projektimeeskonna kogemus (maksimaalselt 20 punkti)**

**Hindamiskriteeriumi Projektimeeskonna kogemus omistatakse punkte järgnevalt:**

|  |  |
| --- | --- |
| **Projektimeeskonna kogemuse kirjeldus** | **Väärtus-punktide arv** |
| Projekti meeskonnaliikmete kombineeritud töökogemus hõlmab üheaegselt vähemalt üht projekti avaliku sektoriga ja vähemalt kahte projekti ruumiandmetega ja vähemalt kolme süvaõppeprojekti. | **20** |
| Projekti meeskonnaliikmete kombineeritud töökogemus hõlmab:   1. vähemalt üht projekti avaliku sektoriga JA kaht projekti ruumiandmetega; 2. VÕI vähemalt kolme süvaõppeprojekti JA vähemalt kaht projekti ruumiandmetega 3. vähemalt kolme süvaõppeprojekti JA vähemalt üht projekti avaliku sektoriga. | **10** |
| Projekti meeskonnaliikmete töökogemus vastab riigihanke alusdokumentides sätestatud miinimumnõuetele ( sh vähemalt 2 süvaõppeprojekti ja vähemalt 1 projekt ruumiandmetega) . | **0** |

1. **Proovitöö - maksimaalselt 40 punkti**

Proovitööd hinnatakse iga väljundi alusel, st kolmes kategoorias. Väljundite hindamise kirjeldused ja kaalud on allolevas tabelis. Proovitöö kvaliteeti hindavad hankija hankekomisjoni liikmed kollektiivselt. Kõik alamkriteeriumile antud väärtuspunktid liidetakse, et saada proovitöö koondhinne.

|  |  |  |
| --- | --- | --- |
| **Väljund 1: Mudeli edukus akende tuvastamisel\***  **Maksimaalselt 20 punkti** | **Väljund 2: Mudeli kood**  **Maksimaalselt 10 punkti** | **Väljund 3: Proovitöö kirjeldus**  **maksimaalselt 10 punkti** |
| Mudeli eest omistatakse **20** punkti, kui mudel suudab kontrollalal akende pindgeomeetriat tuvastada ja mudeli F1-skoor1 kontrollalal on kõrgem kui 0,8. | Mudeli koodi eest omistatakse **10**punkti, kui kood toimib, on Pythoni keeles loogiliselt üles ehitatud ning on kommenteeritud selliselt, et hankijal ei teki küsimusi. | Proovitöö kirjelduse eest omistatakse **10** punkti, kui kirjeldus sisaldab kõiki väljundi kirjelduses nimetatud osi ning on arusaadav ja piisavalt põhjendatud, st hankijal ei teki täpsustavaid küsimusi. |
| Mudeli eest omistatakse **10** punkti, kui mudel suudab kontrollalal akende pindgeomeetriat tuvastada ja mudeli F1-skoor2 kontrollalal on vahemikus 0,6-0,8. | Mudeli koodi eest omistatakse**7** punkti, kui kood, toimib, on Pythoni keeles ja kommenteeritud selliselt, et hankijal tekib 1-2 küsimust. | Proovitöö kirjelduse eest omistatakse **7**punkti, kui kirjeldus sisaldab kõiki väljundi kirjelduses nimetatud osi, kuid pole piisavalt põhjendatud või on kohati ebaselge, st hankijal tekib 1-2 küsimust. |
| Mudeli eest omistatakse **5** punkti, kui mudel suudab kontrollalal akende pindgeomeetriat tuvastada ja mudeli tulemuste F1-skoor3 kontrollalal on vahemikus 0,4-0,6. | Mudeli koodi eest omistatakse **3** punkti, kui kood, toimib, on Pythoni keeles ja kommenteeritud ebaselgelt, st hankijal tekib rohkem kui 2 küsimust. | Proovitöö kirjelduse eest omistatakse**3** punkti, kui kirjeldus sisaldab kõiki väljundi kirjelduses nimetatud osi, kuid on napp või segane, st hankijal tekib enam kui 2 küsimust. |
| Mudel, mille F1-skoor on alla 0,4 VÕI mis suudab tuvastada aknaid üksnes punktgeomeetriana, loetakse ebaõnnestunuks ning sellise mudeli eest omistatakse **0** punkti. | Mudeli koodi eest omistatakse**0** punkti, kui kood ei toimi VÕI kui kood ei ole Pythoni keeles. | Proovitöö kirjelduse eest omistatakse **0**punkti, kui mõni väljundi kirjelduses nimetatud osa on puudu. |

* Mudelite edukust akende pindgeomeetria tuvastamisel hinnatakse F-skoori alusel. F-skoorid arvutatakse pikslipõhiselt. Täpsuse hindamine toimub IoU lävendiga 0,5.